|  |  |
| --- | --- |
| Numri i lëndës: | 2021:074513 |
| Datë: | 28.07.2023 |
| Numri i dokumentit: | 04531782 |

**P.nr.173/2021**

**NË EMËR TË POPULLIT**

**GJYKATA THEMELORE NË PRISHTINË- DEGA NË LIPJAN**, në përbërje prej gjyqtarit të vetëm Selman Salihu, me pjesëmarrjen e bashkëpunëtores profesionale Pajtesa Fera, duke vendosur në lëndën penale kundër të pandehurit Sh. A. nga fshati G. e E. K. L., të cilët i akuzon PTH në Prishtinë, me aktakuzën e saj PP/II.Nr.1454/2021, të datës 19.04.2021, për shkak se kanë kryer veprën penale Vjedhje e Sherbimeve nga neni 314 par.6, lidhur me par 1, të KPRKsë, nё shqyrtimin gjyqesor , tё mbajtur me dt.26.07.2023 nё prani tё përfaqësuesit tё PTH-sё, prokurorit Besnik Jakupi , dhe të pandehurit,.Ndersa me dt shpal 27.07.203 perpilon dhe publikisht shpall kёtё:

**A K T GJ Y K I M**

Ndaj të pandehurit:

Sh. A., nga i ati H. dhe e ëma H., e vajzërisë U., i lindur me datën ..., në fshatin G. e E. K. L., ku dhe jeton, me gjendje të mesme ekonomike, me numër personal **...**, i martuar, baba i tre fëmijëve, shqiptar ,shtetas i Republikës së Kosovës, i pa dënuar më parë, mbrohet në liri.

**ËSHTË FAJTOR**

SEPSE:

Prej datës së pavërtetuar e deri me datën 05.10.2019, i pandehuri, me anë të lajthimit, largimit ose mënyrave të tjera siguron shërbime për të cilat dihet se mundësohen vetëm në shkëmbim të kompensimit dhe shmangë pagesën për shërbime të tilla duke e keqpërdorur energjinë elektrike në atë mënyrë ku nga një kontroll i ekipeve kontrolluese të KEDS-it, tek i pandehuri me numër unik ... është konstatuar se i pandehuri ka qenë i çkyqur nga distanca, por ka bërë lidhje direkte në rrjetin elektrik dhe në këtë mënyrë është furnizuar me energji elektrike pa matje, i pandehuri njehsorin elektrik e ka regjistruar në emër të babit të tije të ndjerë H. T. A., por ekipet e kontrollës së KEDS-it në procesverbalin 0930057 të datës 11.09.2020 kanë konstatuar se shfrytëzues është Sh.(H.) A., poashtu nga procesverbalet e përpiluara nga Ekipet e Kontrollës së KEDS-it tek i pandehuri është konstatuar se prezent është edhe nëna e tij, por që refuzon t’i nënshkruaj procesverbalet, me ç’rast të dëmtuarës KEDS-it i ka shkaktuar dëm material në shumën prej 873.75 Euro.

-me këtë ka kryer veprën penale Vjedhja e shërbimeve nga neni 314 par. 6 lidhur me par. 1 të KPRK-sё.

Andaj gjykata konform neneve 1, 2, 3, 4, 6, 7, 17, 21, 38, 39, 40, 43, 69 dhe nenit 314 par. 6 lidhur me par. 1 të KPRK-së, si dhe nenit 365 tё KPPK-sё, tё pandehurin e:

**GJYKON**

Me denim me gjobë në shumë prej 150(njëqind e pesëdhjetë euro).-€, të cilin dënim i pandehuri është i obliguar ta paguaj, në afat prej 15 dite, pas plotfuqishmërisë së këtij aktgjykimi.

Në rast se dënimi nuk realizohet as me detyrim, gjykata dënimin me gjobë do ta zëvendësojë konfrom nenit 43 par.3 tё KPRK-së, ashtu që për çdo ditë të kaluar nё burg, të llogaritet shuma prej 20-€.

DETYROHET i pandehuri, që të dëmtuarës KEDS me seli në Prishtinë, t’ia kompensoj shumën e dëmit tё shkaktuar në vlerë prej 873.75.-€, në afat prej 15 dite pas plotfuqishmërisë së këtij aktgjykimi, nën kërcënimin e përmbarimit të dhunshëm.

OBLIGOHET i pandehuri që kësaj gjykate, në emër të shpenzimeve të paushallit gjyqësor të ia paguaj shumën prej 30-€ dhe shumën prej 30.-€, në Fondin e Viktimave të

**A r s y e t i m i**

Prokuroria Themelore në Prishtinë me aktakuzën e saj PP.II.nr.1454/2021, tё datës 19.04.2021, e ka akuzuar të pandehurin Sh. (H.) A. nga fshati G. e E., për shkak të veprës penale Vjedhja e shërbimeve nga neni 314 par. 1 lidhur me par 6 të KPRK-së.

Në bazë të kësaj aktakuze, gjykata ka mbajtur seancën për shqyrtimin fillestar me datë 26.07.2023, në të cilën seancë, pasi u deklarua i pandehuri se e ka kuptuar akuzën lidhur me veprën penale e cila i vihet në barrë dhe pasi u njoftua nga gjykata se ka të drejtë të deklarohet lidhur me akuzën për veprën penale që i vihet në barrë, të mos deklarohet lidhur me te, apo ta pranonte fajësinë, i njëjti u deklarua se e ndjente veten fajtor lidhur me veprën për të cilën akuzohej, deklaroi se shfaq pendesë dhe se ishte i vetëdijshëm për pasojat e pranimit të fajësisë dhe se i vinte keq që ishte në gjykatë dhe premtoi se nuk do ta përsëriste më veprën penale asnjëherë.

Prokurori i shtetit në shqyrtimin fillestar ka deklaruar se nuk e kundërshtoj pranimin e fajësisë nga ana e të pandehurit konform nenit 248 të KPRK-së për të cilën pranimi i fajësisë është në mbështetje të plotë me të gjitha provat që i përmban aktakuza. I propozoj gjykatës që i njëjti të shpallet fajtor dhe të dënohet sipas ligjit dhe i propozoi gjykatës që me rastin e matjes së dënimit të merr parasysh të gjitha rrethanat lehtësuese dhe rënduese kundër të pandehurit.

Gjyqtari i vetëm gjykues pasi që bindet se i pandehuri e ka kuptuar natyrën dhe pasojat e pranimit të fajit, pranimi i fajësisë është bërë në mënyrë të vullnetshme nga i pandehuri, pranimi i fajit mbështetet në faktet e çështjes që i përmban aktakuza dhe se aktakuza nuk përmban asnjë shkelje të qartë ligjore e as gabime faktike, konform nenit 248 të KPPRK-së, gjykata e pranoi pranimin e fajësisë të t ‘pandehurit, për veprën penale tё përshkruar si nё dispozitiv tё këtij aktgjykimi.

Me rastin e caktimit të llojit dhe lartësisë së dënimit gjykata pati parasysh të gjitha rrethanat lehtësuese dhe renduese të parapara me nenin 69 të KPRK-së, ashtu qё si rrethana lehtësuese gjykata vlerësoi sjelljen pas kryerjes së veprës penale, për faktin se i njëjti është penduar për atë që e ka bërë dhe ka premtuar se dhe në të ardhmen nuk do të përsërisë veprën penale, duke marrë parasysh rrethanat familjare dhe personale për faktin se i njejti e ka gjendjen e rëndë ekonomike, është mbajtës i familjes, e veçanërisht pranimin e fajёsisё nga ana e tij. Si rrethanë renduese gjykata vlerёsoi shkallёn e pёrgjegjёsisë penale të t’pandehurit, pra faktin se i njёjti në kohën e kryerjes së veprёs ka qenë plotësisht i aftë të kuptoi sjelljet dhe veprimet e veta inkriminuese dhe duke marrur parasysh shkallёn e rrezikshmërisë së veprёs penale, të njëjtit i shqiptoi dënimin e paraparë si në dispozitiv të këtij aktgjykimi, duke qenë i bindur se me një dënim të tillë do të arrihet qëllimi i dënimit konform nenit 38 të KPRK-së.

Vendimi për shpenzime të procedurës penale dhe ate për paushallin gjyqësor u bazua në nenin 449 dhe 450 të KPPK-së ndërsa vendimin për pagesen në Fondin e Viktimave u bazua në nenin 39 të Ligjit për Mbrojtjen e Viktimave të Krimit. Vendim për kërkesen pasurore juridike u bazua në nenin 463 të KPPK-së.

Nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË DEGA NË LIPJAN.**

**P.nr.173/2021, me datën 26.07.2023**

Bashkëpuntorja profesionale GJYQTARI Pajtesa Fera Selman Salihi

**UDHËZIM JURIDIK:** Kundër këtij aktgjykimi është e lejuar ankesa, ne afat prej 30 dite nga dita e dorëzimit të të njëjtit. Ankesa i drejtohet Gjykatës së Apelit në Prishtinë, përmes kësaj gjykate.